NOTES ET PIÈCES JUSTIFICATIVES. 
173 
contens de nous servir selon le transport et ancienne couslume. Et pour faire 
savoir a nre d seur lad derniere Responce avoyenl envoyé leurs depputez vers elle, 
Lesquelz a la Journée assignée en pnce des autres membres de nre d pays de 
flandres aurovent donne a nre d seur la dessusd responce, Laquelle considérant 
que lesd quatre membres de flandres avoyent Consenty en effecl dassister a la 
deflence dud pays, combien que ce fut par divers moyens, auroit accepte led 
accord comme general, Et suvvant ce lesd trois membres et aucunes villes et 
villaiges dud quartier de gand avoyenl paye leur part et porcion desd iiij c m carolus 
dor, comme aussi deuissenl avoir fait lesd de gand et les autres de lad chaslellenve 
et quartier, attendu que cesloit pour la necessaire deflence du pays ou quel cas 
selon droit et Raison laccord desd trois membres de nre d pays comme fait par la plus 
grande et saine partie dud pays estoit repute pour accord general et universel et que 
ainsi en avoit de tout temps este use, si comme es années xv c xj etxxv que les aydes 
lors accordées par lesd trois membres furent exécutées nonobstant le Reffuz et con- 
tredict de ceulx de nre d ville de gand, Neantmoins seroyent Iceulx de nre ville 
de Gand demourez obstinez, et auroyent persevre en leur Reffuz. Et pour ce que 
nre d seur feist execuler lesReffusans de payer la d ayde, lesd d nre ville de gand 
prendans a eulx la querelle, veullans cmpescher la deflence et le bien publicque 
de nre d pays et nre haulteur. Auroyent par lung de leurs pensionnaires en aoust 
aud an xv c xxxvij fait pnter Requeste a nre d Seur et par Icelle Requiz faire mettre 
les corpz et biens desd execulez a délivrance et surceoir toutes ultérieures executions 
soubz couleur quilz navoyenl accorde lad ayde , et quilz entendoyent nous assister 
de gens par eulx pnlez de nre d pays pour servir soubz le grand eslandart allegant 
les susd previleiges, Mesmes auroyent dit nos d fiscaulx que leurd pensionnaire 
avoit fort Insolentement dit a nre d Seur pour la deterrer de lever lad ayde a tant 
Juste cause accordée que si elle ne supercedoit desd execucions ceulx de nre d 
ville de gand envoyeroient pardevers nous. Sur la quelle requeste nre d Seur leur 
auroit fait respondre quilz se pourroyent pourvoir contre lesd executions parvoye 
de Justice, et que elle leur accorderoit provision, pour adjourner nre procureur 
general en nre nom pardevant ceulx de nre prive ou grand conseil pour cognoistre 
de la validité ou invalidité desd executions. Et combien que lad Responce fut raison¬ 
nable. Toulesfoiz lesd de gand lauroyent mis en non chaloir, pensans par autre 
moyen empescherlad execution, Et a ceste fin cuydans sedicieusement esmouvoir 
les autres membres de nre d pays de flandres contre nous leur prince naturel et sou¬ 
verain Seigneur, auroyent envoyé leurs députez vers ceulx de bruges ypre et du 
